Kumtu-avonture is 'n toerbesigheid wat onder die vaandel van Christine van Wyk Toere staan. Die besigheid is deur Bertus Louw en Annake de Villiers begin nadat 'n behoefte vir hoë kwaliteit toere met 'n vars en unieke aanslag vir 'n jonger mark geïdentifiseer is.
Bertus is 'n kleinkind van Christine van Wyk en het reis in sy bloed. Met reise na meer as 40 verskillende lande oor die afgelope 20 jaar op sy kerfstok, het hy geweldig baie ervaring en bring 'n besonderse kwaliteit na enige toer waarby hy betrokke is.